open-index/open-wikipedia-markdown huggingface dataset:
חורבת מצד

250px|ממוזער|שמאל|חורבת מצד
[250px|ממוזער|שמאל|תצפית מערבה מחורבת מצד (בתחתית התמונה) לכיוון [נחל יתלה]]
**חורבת מצד** (בערבית נקראת "ח'רבת אל-קצר", 'המצודה') שוכנת בהרי ירושלים על גבעה שלטת המתנשאת לגובה 530 מ' מעל פני הים, במרכז קו הרכס בו עוברת הדרך מאמאוס לכיוון ירושלים. בחפירות שנערכו באתר בין השנים 1980–1977 נחשף רצף התיישבותי ארוך החל מתקופת הברונזה המאוחרת ועד לתקופה הממלוכית והעות'מאנית. 

## היסטוריה
ייסוד המצד מיוחס לתקופת שלטונו של אלכסנדר ינאי כשבמקום הוקם מתחם בנוי על שטח של 2,000 מ"ר שכלל מגדל עם ארבעה חדרים וחצר. לאחר מותו האתר ניטש ואוכלס מחדש כנראה בימי שלטונו של המלך הורדוס. בתקופה זו הפך המקום לחווה חשמונאית מבוצרת והתקנו בה מתקנים חקלאיים שכללו מאגרי מים מטויחים ותנורי אפייה. מקווה הטהרה, כלי האבן וחוסר בעצמות חזיר מעידים על אופייה היהודי של האוכלוסייה במקום שהגיעה לשיאה במאה הראשונה לספירה, עד לפרוץ המרד הגדול.

באביב של שנת 68 לספירה, השתלטו חיילי הלגיון החמישי על אמאוס הסמוכה. על פי הקירות המעובים במקום פישר מניח שתושבי המקום התכוננו להגעת החיילים הרומיים. הוא משער שבשלב זה ניטש המצד לאור עליית הלגיון החמישי לכיוון ירושלים וכיבושה בהמשך. לאחר שהאתר ניטש לא חודשה בו ההתיישבות. באתר נמצאו ממצאים קרמיים ונומיסמטיים מהתקופה הרומית התיכונה שכנראה ניתן לקשרם לפעילות צבאית רומית במקום. 

## ארכאולוגיה
ממוזער|מאגר מים מטויח בחורבת מצד
הממצא הארכאולוגי באתר מעיד על התיישבות רציפה מתקופת הברונזה המאוחרת ועד לתקופה הממלוכית והעות'מאנית. הממצאים הראשונים מיוחסים לתקופת שלטונו של אלכסדר ינאי, כאשר עיקר הממצאים, הם מטבעות, חומת סוגרים, חללים חצובים ומטויחים, תנורי אפייה, קירות מבוצרים ושרידי מבנים מיוחסים לתקופה החשמונאית. בתקופה זו נחצב גם מקווה טהרה וכלי האבן במקום והיעדר עצמות חזיר, מעידים על כך שהאתר היה מיושב ביהודים. מהתקופה הרומית נתגלו שרידי חומות מבוצרים, שבר אבן מיל המתוארכת לשנת 162 לספירה, שמעידה על הסדרה של הדרך במהלך ימיו של מרקוס אוריליוס, כמו כן נתגלה במקום מטבע עם טביעת רכב של הלגיון העשירי פרטנסיס. 

מהתקופה הצלבנית, ישנם ממצאים קרמיים מעטים, מה שמוכיח שוב, שהצלבנים העדיפו להגיע לירושלים בדרכים אחרות ולא דרך אמאוס. מהתקופה הממלוכית כמו גם מהתקופה העות'מאנית נמצאו ממצאים קרמיים המעידים על שימוש באתר כתחנת דרכים.  

לחורבה מוליכה דרך עפר מסומנת באדום מיער המכללות בתוך יער נווה אילן.

## לקריאה נוספת
* משה פישר, "הדרך ירושלים-אמאוס לאור החפירות בחורבת מצד", **יוון ורומא בארץ-ישראל**, 1989, עמ' 185–206.
* משה פישר, "סוגיית הביטחון לאורך הדרך מאמאוס לירושלים לפני מלחמת החורבן ואחריה: חורבת מצד כמקרה מבחן", **ישראל בארצו - קובץ מאמרים ליובלו של [[ישראל שצמן]]**, עורכים: יוסף גיגר, חנה מ' כותן, גיא ד' שטיבל, ירושלים, 2010.

* M. Fischer, "Horvat Mazad", in: E. Stern (ed.), *The Supplementary Volume of the New Encyclopedia of Archaeological Excavations in the Holy Land*, Vol. 5, Jerusalem: Israel Exploration Society; Washington, 2008, pp. 1940-1942.
* M. Fischer and Z. Gur, "The Coin Finds from Horbat Mazad", *INR* 3, 2009, pp. 95-111.


## קישורים חיצוניים

## הערות שוליים

קטגוריה:אתרים רומיים בארץ ישראל
קטגוריה:ישראל: מבצרים
קטגוריה:יהודה: אתרים ארכאולוגיים
All That I Am

[שמאל|ממוזער|250px|עטיפת גרסת ה[iTunes]]
**All That I Am** הוא אלבום האולפן ה-20 של להקת סנטנה. האלבום יצא לשווקים באירופה ב-31 באוקטובר 2005, וכעבור יום בארצות הברית. בדומה לאלבומיה הקודמים, גם אלבום זה כלל שיתופי פעולה עם אמנים אחרים.

אלבום זה דורג בשנים 2005 ו-2006, במקום השני במצעדי הבילבורד 200. הלהיטים שבלטו באלבום הם: "I'm Feeling You" ו-"Just Feel Better".

אלבום זה הוגדר כאלבום זהב, לאחר שנמכרו ממנו יותר מ-500,00 עותקים.

## חברי הלהקה באלבום
*קרלוס סנטנה - גיטרה אקוסטית, גיטרה חשמלית, ושירה
*צ'סטר תומפסון - קלידים
*דניס צ'ימברס - תופים
*קארל פראזו - תופי קונגה, טימבלס, כלי הקשה ושירה
*ראול ראקוו - תופי קונגה ושירה
*בני ריטוואלד - גיטרה בס
*ג'ף צ'רסמן - טרומבון
*ביל אורטיז - חצוצרה

## רשימת השירים

## קישורים חיצוניים

* All That I Am באתר allmusic 
* 

## הערות שוליים

קטגוריה:אלבומי סנטנה
קטגוריה:אלבומים באנגלית
קטגוריה:אלבומים שהופקו על ידי קלייב דייוויס
קטגוריה:אלבומי חברת אריסטה רקורדס
גן החיות של בייג'ינג

שמאל|ממוזער|250px|אגם במרכז גן החיות של בייג'ינג

**גן החיות של בייג'ינג** (בסינית מפושטת: 北京动物园, בסינית מסורתית: 北京動物園, בפיניין: běijīng dòngwùyuán) הוא גן חיות בבייג'ינג, סין. גן החיות הוא אחד מגני החיות העתיקים ביותר בסין ובעל אוסף החיות הגדול ביותר במדינה. בגן כ-15,000 חיות. גן החיות נוסד בשנת 1906 בזמן שושלת צ'ינג.

## אקווריום בייג'ינג
אקווריום בייג'ינג הוא חלק מגן החיות, נפתח לציבור בשנת 1999, זהו האקווריום הגדול ביותר בסין. בנוסף למגוון רחב של מיני דגים, המבקרים יכולים לצפות במופעים שמבוצעים על ידי דולפינים ואריות ים.

## גלריית תמונות של גן החיות בבייג'ינג

File:Little_panda.jpg|פנדה אדומה
File:Beijingzoopic4.jpg|דב פנדה
File:Tiger in beijng zoo1.JPG|טיגריס
File:Beijing Zoo baby chimpanzee.jpg|שימפנזה
File:Cervus albirostris male.jpg|אייל ת'ורולד
File:Oryx gazella, Beijing Zoo.jpg|ראם הצבי
File:Eclectus Parrot male.JPG|תוכי אקלקטוס
File:Beijing_Zoo_penguin.JPG|פינגוויניים


## לקריאה נוספת
* 

## קישורים חיצוניים

* 
* 

גן חיות
בייג'ינג
ארגז לחם

**ארגז לחם** הוא ארגז קטן המיועד לאחסון לחם. מטרת ארגז הלחם היא לשמור על טריות הלחם כדי שלא יתייבש ולהגן עליו מפני חרקים.

ארגזי הלחם יוצרו בעבר בעיקר מעץ או בדיל. בהמשך יוצרו ארגזי לחם עם ציפוי אמייל. על מנת לסייע בשמירת טריות פרוסות לחם היה מי שהציע לייצר ארגז לחם עם קפיצים להחזקת פרוסות צמודות זו לזו.

עם כניסת המקרר לשימוש, היה שטענו שהמקרר עדיף לשמירת לחם על פני ארגז הלחם. אחרים טענו שעדיף לשמור את הלחם בארגז הלחם מאשר במקרר. הכניסה לשימוש רווח של שמירת ככרות לחם בתוך שקיות פלסטיק יתרה במידה מסוימת את הצורך בארגז לחם, אך היה מי שהציע ארגז לחם הבנוי להחזיק את שקית הלחם סגורה ומייתרת את הצורך לקשור את השקית.

מספר פטנטים מתארים ארגזי לחם אשר כוללים בתוכם פונקציות של קרש חיתוך או מכשירים לחיתוך לחם. חברת אמקור ייצרה ארגזי לחם עם מגנט להחזקת סכין לחיתוך הלחם בצמוד לארגז.

בראשית שנות ה-60 של המאה ה-20 פותח בצה"ל ארגז מיוחד לאחסנת לחם כדי לשמור על טריות הלחם.

## גלריית תמונות

קובץ:Breadbox1.jpg|ארגז לחם עשוי עץ
קובץ:Breadbox.jpg|ארגז לחם
קובץ:Enamel breadbox.jpg|ארגז לחם מצופה באמאיל


## קישורים חיצוניים

## הערות שוליים

קטגוריה:כלים ומכשירים (מזון)
קטגוריה:לחם
קטגוריה:קופסאות
קטגוריה:אחסון מזון
טמרין זהוב-ידיים

**טמרין זהוב-ידיים** (שם מדעי: *Saguinus midas*; מכונה גם **טמרין מידאס** על שם מידאס) הוא מין של פרימט מסוג טמרין הנפוץ בצפון נהר האמזונאס במדינות ברזיל, גיאנה, גיאנה הצרפתית, סורינאם וכנראה גם בוונצואלה.

## מאפיינים
טמרין זהוב-ידיים שחור ברובו, כאשר לצעירים מעט שערות אפורות בפנים ובחלק העליון של הגוף. האיברים הבהירים היחידים הם הרגליים והידיים שבצבע זהב, צהוב או כתום.
* אורך הגוף 24 ס"מ.
* אורך הזנב 39 ס"מ.
* משקל הזכר 586 גרם והנקבה 432 גרם.
* משקל המוח 10.4 גרם.

תפוצתו מצפון לנהר האמזונאס במדינות גיאנה, גיאנה הצרפתית, סורינאם, ונצואלה ובברזיל במדינות אמאפה ורוריימה. בדרום-מזרח תפוצתם עד למעלה ריו נגרו שם הוא פוגש את הטמרין דוגוני. בצפיפות האוכלוסייה הוא בין 12 ל-23 פרטים בקמ"ר. מין זה יחד עם טמרין חום-ראש הם הנפוצים ביותר במשפחת המרמוסטיים.

הטמרין זהוב-הידיים חי בקבוצות של 2 עד 12 פרטים כאשר בדרך כלל הקבוצות הן של 5–6 פרטים. רוב הקבוצות מכילות או נקבות בלבד או זכרים בלבד כאשר יש קבוצות שמכילות זכר אחד. טמרין זה הוא פוליגמי כאשר רק הנקבה הדומיננטית מתעברת. הפריטים מגיעים לבגרות מינית לאחר 16 עד 20 חודשים. הלידות נערכות בשתי עונות באביב ובקיץ. לאחר ההיריון של 140 עד 168 יום, נולדים זוג תאומים לא זהים במשקל 45 גרם. לעיתים נדירות נולד גור אחד. הזכרים אמונים על הגנתם, נסיעתם וטיפולם במשך כשלושה חודשים. מין זה חי 16 שנה בשבי. הם מתקשרים בצורה קולית וויזואלית ובאמצעות ריח:
* תקשורת קולית - הם משמיעים לפחות 8 צלילים שונים בין השאר שריקות הנשמעות למרחקים. בשעת סכנה, הקבוצה משמיעה מגוון קולות רכים הדומים לקונצרט של ציוצי ציפורים וצרצורי צרצרים.
* תקשורת ויזואלית - על מנת לאיים הפריטים השונים מרחיבים את האף, נוגחים וחושפים שיניים.
* תקשורת באמצעות ריח - על מנת לסמן את הטריטוריה הם משפשפים בלוטות ריח בענפי עצים.

טמרין זה כמו שאר מיני הטמרין אוכל חרקים, פירות ותפליטי עצים וכן ניצנים. למין זה מספר טורפים טבעיים: נחשים, עופות דורסים ופרטים קטנים ממשפחת החתוליים.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:מרמוסטיים
קטגוריה:ברזיל: יונקים
קטגוריה:יונקים ביער האמזונאס
קטגוריה:בעלי חיים שתוארו ב-1758
טמרין משויש-פנים

**טמרין משויש-פנים** (שם מדעי: *Saguinus inustus*) הוא מין של פרימט מסוג טמרין. תפוצתו בדרום קולומביה וצפון-מערב ברזיל.

צבע פרוותו של טמרין משויש-פנים שחור, גבו חום ועד לאדום כהה בגב התחתון, זנבו שחור. פניו חלקות משוישות בוורוד ושחור. מעט שער לבן על האף ומעל השפתיים, לחיים לבנות חלקות. אזור החלציים לבן.

* אורך הגוף 23 ס"מ.
* אורך הזנב 36.6 ס"מ.
* משקל בין 400 לבין 500 גרם.

טמרין זה כמו שאר מיני הטמרין הוא פעיל יום ושוכן עצים. טמרין משויש-פנים חי בקבוצות של בין 3 ל-6 פריטים. בבוקר כל חברי הקבוצה מצייצים על מנת לאשר את נוכחותם. בנוסף, קבוצות שנפגשות, מצייצות ציוצים שונים על מנת לציין את נוכחות הקבוצות. כמו שאר מיני הטמרין טמרין זה ניזון מחרקים, פירות וגומי.

למין זה ייתכנו שני תת-מינים בקולומביה. זאת בעקבות גילוי תת-מין אשר נבדל בצבע הלבן על הלחיים ומסביב לעיניים.

תפוצתו מדרום-מזרח קולומביה מנהר גואביארה (אחד מיובליו של האורינוקו) בצפון ועד לנהרות אפפוריס ומסאי. שטח זה כולל 6 מחוזות בקולומביה: אמסונאס, קקטה, הקצה הדרומי של מטה, גואביארה, ואופס וגואאיניה. בברזיל תפוצתו בצפון מערב המדינה בין נהרות ז'פורה ונגרו. שטח תפוצתו כ 350 דונם בצפיפות של 19.6 פרטים בקמ"ר.

אוכלוסיית מין זה יציבה ולא נמצאת בסכנת הכחדה.

## קישורים חיצוניים

## הערות שוליים

קטגוריה:מרמוסטיים
קטגוריה:קולומביה: יונקים
קטגוריה:יונקים ביער האמזונאס
Vampire Weekend (אלבום)

**Vampire Weekend** הוא אלבום הבכורה של להקת האינדי רוק האמריקאית ומפייר ויקנד. האלבום יצא ב-29 בינואר 2008 על ידי חברת התקליטים העצמאית XL Recordings והופק בידי חבר הלהקה רוסטאם באטמנגליג'.

האלבום הגיע למקום ה-17 במצעד האלבומים של הבילבורד - הבילבורד 200, ולמקום הראשון במצעד אלבומי האינדי בבריטניה.

מהאלבום יצאו ארבעה סינגלים: "Mansard Roof", "A-Punk", "Oxford Comma" ו-"Cape Cod Kwassa Kwassa".
## רשימת שירים

## סינגלים
"Mansard Roof", הסינגל הראשון מהאלבום, יצא ב-23 באוקטובר 2007, כחודש לפני שחרור האלבום. אחריו, ב-27 בפברואר 2008 יצא "A-Punk", שהיה הסינגל המצליח ביותר באלבום זה. הוא הגיע למקום ה-107 במצעד הבילבורד הוט 100 ולמקום ה-55 במצעד הסינגלים הבריטי. אחריו, ב-26 במאי יצא "Oxford Comma" שהגיע למקום ה-38 במצעד הסינגלים הבריטי, ולבסוף, ב-18 באוגוסט 2010 יצא "Cape Cod Kwassa Kwassa".

## קישורים חיצוניים

קטגוריה:אלבומי בכורה מ-2008
קטגוריה:אלבומים באנגלית
קטגוריה:אלבומים שהופקו על ידי רוסטאם באטמנגליג'
קטגוריה:אלבומי חברת אקס-אל רקורדינגס
Contra

**Contra** הוא האלבום השני של להקת האינדי רוק האמריקאית ומפייר ויקנד. האלבום יצא לאור ב-11 בינואר 2010 על ידי חברת התקליטים העצמאית XL Recordings והפיק אותו חבר הלהקה רוסטאם באטמנגליג'.

האלבום הגיע למקום הראשון במצעד האלבומים של הבילבורד - הבילבורד 200, והיה לאלבום השנים עשר המגיע להישג זה מבין האלבומים המופצים באופן עצמאי. באתר "Metacritic", הנותן ניקוד של עד מאה המתבסס על ביקורות מהמיינסטרים, העניק לאלבום את הניקוד 81 בהתבסס על 38 סיקורים. האלבום היה מועמד לפרס גראמי.

מהאלבום יצאו שישה סינגלים: "Horchata", "Cosins", "Giving Up the Gun", "Holiday", "White Sky" ו-"Run".

## סינגלים
* **Cousins** - השיר היה הראשון מבין שירי האלבום שיצא כסינגל. השיר היה זמין לקנייה באינטרנט ובתחנות הרדיו ב-17 בנובמבר 2009, והוא יצא כתקליט ויניל כחודש לאחר מכן. השיר גם מופיע בפתיחת הסרט הילדים בסדר.
* **Giving Up the Gun** - הסינגל השני מהאלבום, הוא יצא כסינגל ב-19 בפברואר 2010.
* **Horchata** - הרצועה הפותחת של האלבום, השיר היה זמין להורדה חופשית החל מה-5 באוקטובר 2009 כחלק מקידום האלבום.
* **Holiday** - יצא כסינגל ב-7 ביוני והגיע למקום ה-12 במצעד האינדי הבריטי.
* **White Sky** - הסינגל הרביעי מהאלבום. הסינגל יצא ב-6 באוגוסט 2010 בצירוף שלושה רמיקסים של השיר מאת בייסמנט ג'אקס.

## רשימת שירים

## מצעדים

## קישורים חיצוניים

* 

## הערות שוליים

קטגוריה:אלבומים באנגלית
קטגוריה:אלבומים שהופקו על ידי רוסטאם באטמנגליג'
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת אקס-אל רקורדינגס
צלב חיל האוויר (בריטניה)

**צלב חיל האוויר** (באנגלית: **Air Force Cross** מוכר גם בר"ת: **AFC**) הוא עיטור בריטי מדרגה שלישית הניתן לחיילי הכוחות המזוינים של בריטניה עבור פעולה של גבורה או דבקות במטרה יוצאת דופן באוויר אך לא בשירות פעיל, בעיקר למשרתים בחיל האוויר המלכותי.
העיטור ניתן לציון פעילות יוצאת דופן באוויר לא בשירות פעיל, כלומר לא בשעת מלחמה או פעילות מבצעית, לציון פעולת גבורה בשירות פעיל ניתן עיטור צלב התעופה המצוינת.
עד לשנת 1993, העיטור היה ניתן לקצינים בלבד כאשר עיטור **מדליית חיל האוויר** היה ניתן לדרגות הנמוכות, החל משנה זו צלב חיל האוויר ניתן לכל הדרגות.

## תיאור העיטור
העיטור הוא צלב יווני עשוי כסף שבמרכזו מוצג תיאור של הרמס רוכב על כנפי נץ ואוחז זר דפנה. בקצה הזרוע העליונה מתואר הכתר המלכותי של המונרך המכהן ובקצוות שאר הזרועות מסמלים ראשי התיבות של המונרך. העיטור תלוי על סרט המורכב מפסים לבנים ואדומים באלכסון לאורכו של הסרט, זו היא גם תצורת הצבעים המוצגים באות העיטור (גרסה מוקטנת של העיטור אשר נענדת לא באירועים פורמליים). 
לעיטור ניתן להוסיף אבזם כסף המציין כפל עיטורים, כלומר הענקה כפולה ויותר של אותו העיטור, בתצורת אות העיטור אבזם זה מיוצג בעזרת סיכה במרכז האות.

## קישורים חיצוניים

קטגוריה:הממלכה המאוחדת: עיטורים
קטגוריה:עיטורי צלב
קטגוריה:חיל האוויר המלכותי
אקספוננט של חבורה

בתורת החבורות, ה**אקספוננט** של חבורה אבלית A, הוא המספר החיובי e הקטן ביותר המקיים x^e = 1 לכל x\in A (אם קיים כזה, ואינסוף אחרת). לחבורה מפותלת נוצרת סופית יש אקספוננט סופי.

## משפטים רלוונטיים
*האקספוננט שווה לכפולה המשותפת המינימלית של כל סדרי אברי A.
*לפי משפט קושי הראשוניים המחלקים את סדר החבורה הם אותם ראשוניים המחלקים את האקספוננט שלה.
*בכל חבורה אבלית יש איבר מסדר השווה לאקספוננט שלה (בתנאי שהאקספוננט סופי, או שהחבורה נוצרת סופית).

## קישורים חיצוניים
* Wkbj79, Exponent, PlanetMath.org

קטגוריה:תורת החבורות
שיעורי רבי שמואל

**שיעורי רבי שמואל** היא סדרת ספרי לימוד המכילה את שיעוריו של רבי שמואל רוזובסקי, ראש ישיבת פוניבז'.

## עריכת הספר
הספר נערך לאחר פטירתו על ידי צוות תלמידי חכמים מתלמידיו. תוכנו כולל רשימות של חידושי תורה שכתב בעצמו, שיעורים שמסר בישיבה אשר נערכו מתוך קטעי הקלטה וכן על פי רשימות תלמידים מתקופות שונות. עורכי השיעורים בררו את הסולת מתוך הרשימות המהימנות יותר, על ידי השוואה בין הרשימות השונות. בספר הוכנסו גם הערות שוליים, מאת תלמידי חכמים מתלמידיו, וההערות משמשות כעין השלמה להרחבת העניינים שהוא עוסק בהם בשיעור.

בספר הוכנסו גם הערות וקושיות ידועות שהביא הרב רוזובסקי בשיעור אף שלא הוסיף בהן דבר משלו והדבר משמש מעין סיכום לחידושי האחרונים במסכתות הישיבתיות. כתלמידם של רבי שמעון יהודה שקופ ורבי יצחק זאב סולובייצ'יק הוא צועד בשיטת בריסק, ומביא את המשא ומתן הפשוט בסוגיות השונות.

הספר יצא לאור בכרכים רבים לפי סדר המסכתות הנלמדות בישיבות, ובהן מכות, בבא קמא, בבא מציעא, בבא בתרא, יבמות, כתובות ועוד. בכל ספר על מסכת מסוימת לוקטו גם קטעים משיעוריו של הרב רוזובסקי שנאמרו על מסכתות אחרות הנוגעים לאותה מסכת.

הספר יצא לאור במהדורות שונות, בתחילה הוא יצא במהדורת סטנסיל ולאחר מכן הודפס כספר רגיל, על ידי בנו הרב מיכל דוד רוזובסקי.

בתוך זמן קצר הפך הספר לספר יסוד בעולם הישיבות, והוא משמש מגידי שיעורים להכנת השיעור.

בנוסף יצא לאור הספר "חידושי רבי שמואל" הכולל רק את שיעוריו הכלליים, המתמקדים בדרך כלל בנושא מרכזי בסוגיא, וכתובים בצורת מאמר ("חבורה") ולא כשיעור משוכתב.

## קישורים חיצוניים
* 

קטגוריה:ספרי חידושים תורניים
קטגוריה:שיטת בריסק
קטגוריה:פירושי התלמוד
פרי קומו

**פיירינו רונלד "פרי" קומו** (באנגלית: **Pierino Ronald "Perry" Como**, 18 במאי 1912 – 12 במאי 2001) היה זמר ומנחה טלוויזיה אמריקאי ממוצא איטלקי.

## ביוגרפיה
קומו נולד בשנת 1912 בקאנונסבורג שבפנסילבניה לזוג מהגרים מאיטליה. קומו היה הילד השביעי במספר מבין עשרה ילדים. בגיל צעיר החל לעבוד במספרה בעיירה קאנונסבורג שם הוא עבד כל יום אחרי הלימודים. זמן קצר לאחר מכן, בעת שהיה בתיכון, החל לעבוד במספרה משלו. קומו עבד כספר עד 1933.

הקריירה המוזיקלית של קומו החלה כאשר הוא החל לעבוד כזמר בתזמורת של "Freddie Carlone's band" ולאחר מכן בתזמורת "Ted Weems Orchestra". ב-1943, חתם קומו על חוזה עם חברת התקליטים RCA Victor. עוד באותה השנה הקליט קומו את האלבום הראשון שלו "Goodbye Sue".

בשנת 1953 יצא אלבומו של פרי קומו I Believe – Songs of All Faiths Sung by Perry Como בחברת RCA Victor. האלבום כלל שירים בעלי זיקה דתית ממסורות שונות. לצד מזמורים נוצריים נכללו בו גם שני ביצועים לשירים עבריים: Eli, Eli (על פי מילותיה של חנה סנש) ו־Kol Nidrei, הפיוט הנאמר בערב יום הכיפורים.

במשך קרוב לחמישים שנה קומו הוציא לשווקים למעלה ממאתיים שירים, 14 סינגלים אשר הגיעו למקום ראשון במצעד הפזמונים האמריקאי, 20 אלבומי זהב ומעל 100 מיליון תקליטים שנמכרו ברחבי העולם. בין השירים הנודעים ביותר של קומו היו Papa Loves Mambo, Round and round, Magic Moments, For the good times, The Rose Tattoo, Moon river, Catch a falling star ו-It's impossible.

בנוסף על כך, קומו זכה גם להצלחה בטלוויזיה - קומו היה הזמר הראשון שהנחה תוכנית משלו אשר שודרה בארצות הברית בין השנים 1948 עד 1963. בעונת 1956 נחשב פרק הפתיחה של *The Perry Como Show*, ששודר מתוך אולפן הצבע החדש של NBC בזיגפלד תיאטר, לאחת מתוכניות הבידור השבועיות הראשונות ששודרו בצבע בארצות הברית.

בשנת 1959 היה קומו בין הזוכים הראשונים בפרסי גראמי, כאשר קיבל את הפרס בקטגוריית "Best Vocal Performance, Male" על ביצועיו באלבום *Catch a Falling Star*

קומו היה נשוי משנת 1933 לרוזלה בלוזום קומו (Roselle Como), שנפטרה בשנת 1998. נישואיהם נמשכו כמעט 65 שנה, לזוג נולדו שלושה ילדים: רוני, דייוויד וטרי.

קומו מת בשנתו ב-12 במאי 2001 בביתו שבעיירה יופיטר אינלט קולוני בפלורידה, שישה ימים לפני יום הולדתו ה-89. במהלך השנתיים האחרונות של חייו סבל קומו, לפי טענתו, מסימפטומים של מחלת אלצהיימר. טקס האשכבה לזכרו התקיים בכנסייה הקתולית סנט אדוארדס בפאלם ביץ', פלורידה. פרי ואשתו רוזלה קבורים בבית הקברות "Riverside Memorial Park" במחוז פאלם ביץ' שבפלורידה.

## קישורים חיצוניים
* 

* 
* 

## הערות שוליים

קטגוריה:אמריקאים ילידי פנסילבניה
קטגוריה:ערכים שבהם תבנית בריטניקה אינה מתאימה
קטגוריה:זמרים אמריקאים
קטגוריה:זוכי פרס גראמי
קטגוריה:אישים שהונצחו בשדרת הכוכבים של הוליווד: רדיו
קטגוריה:אישים שהונצחו בשדרת הכוכבים של הוליווד: טלוויזיה
קטגוריה:אישים שהונצחו בשדרת הכוכבים של הוליווד: מוזיקה
קטגוריה:זוכי אמי בפריים טיים: הופעה בתוכנית מוזיקלית
קטגוריה:זוכי פרס מרכז קנדי
קטגוריה:אמריקאים שנולדו ב-1912
קטגוריה:אמריקאים שנפטרו ב-2001
קראטוס

**קראטוס** (יוונית עתיקה: **Κράτος**, תרגום לעברית: כוח, חוזקה) היא דמות במיתולוגיה היוונית, המהווה את התגלמות הכוח והעוצמה. קראטוס היה בנם של פאלאס וסטיקס, ואחיהם של ניקה (ניצחון), ביה (כוח) וזלוס (קנאה). יחד עם אחיו ואחיותיו, קראטוס נמנה עם בני הלוויה הקבועים של זאוס, ראש האלים במיתולוגיה היוונית, לאחר שהם ואמם עמדו לצדו במלחמתו נגד הטיטאנים.

בגרסה אחת של המיתוס, זאוס הציב את קראטוס וביה כזקיפים בפתח ארמונו. בגרסה אחרת, קראטוס היה טיטאן שקשר את פרומתאוס בהוראתו של הפייסטוס. 

קראטוס הוא גם שמה של הדמות הראשית בסדרת משחקי הפעולה הממוחשבים "אל המלחמה". בדומה לקראטוס המיתולוגי גם גיבור המשחק הוא לוחם רב-כוח שמשרת (בתחילה) את האלים. אך בניגוד אליו הוא גיבור בן-תמותה, ולא טיטאן.

## קישורים חיצוניים

## הערות שוליים

קטגוריה:אלים יווניים
קטגוריה:האנשה במיתולוגיה היוונית
אירוס יפני

**אירוס יפני** (שם מדעי: *Iris japonica*) הוא מין גאופיט רב-שנתי מהסוג אירוס. מוצאו בסין, שם הוא צומח באזורים הרריים, והוא נפוץ בעולם כצמח נוי.

אירוס יפני הוא גאופיט בעל קנה שורש. הוא פורח בחורף ובאביב. פרחיו, בצבעי לבן-צהוב וגוון עדין של סגול, נישאים לאורך הגבעולים המסועפים. גובה האירוס כ-70 סנטימטר.

האירוס יכול להישתל בשמש חלקית ובצל. עמידותו לקור בינונית, וצריכת המים בינונית. קצב הצימוח שלו מהיר, ויש לשותלו באדמה בעומק 5-20 סנטימטר.

## גלריה

קובץ:Iris japonica 5Dsr 3666.jpg
קובץ:Iris Japonica, In May - panoramio.jpg
קובץ:Iris Japonica.jpg
קובץ:2010-03-05 13 01 14 Portugal-Nossa Senhora do Monte.jpg
קובץ:A Busy Bee Pollinating a White-Iris-Orchid - Godawari Botanical Garden.jpg


## קישורים חיצוניים

קטגוריה:צמחים שתוארו ב-1794
קטגוריה:טקסונים שתוארו בידי קרל פטר טונברג
קטגוריה:צמחי נוי
קטגוריה:אירוסיים
מלכיאל צבי טננבוים

הרב **מלכיאל צבי הלוי טננבוים** (תר"ז, 1847 – ה' בניסן תר"ע, אפריל 1910) היה רבה של העיר לומז'ה, ומגדולי הרבנים "המשיבים" בדורו.

נולד  בעיירה מוטלה (מקום הולדת חיים ויצמן, שהיה גם קרוב משפחתו). לאביו רבי יונה. למד בישיבת וולוז'ין וישיבת איישישוק ובישיבות נוספות. בגיל צעיר נשא את בתו של יהודי עשיר. בתמיכת חותנו הוא ישב מספר שנים על לימוד התורה בהתמדה גדולה, בעיירה קארליץ. בהמשך נתבקש לכהן ברבנות העיירה בודקי שבפלך גרודנה. 

בשנת 1887 נקרא לכהן ברבנות העיר לומז'ה, שהייתה ידועה ברבנים חשובים שכיהנו בה. בלומז'ה הוא כיהן 23 שנים, עד פטירתו בשנת 1910.
הרב טננבוים נלחם ברוחות ההשכלה שנשבו בעירו, נלחם נגד החדר המתוקן, בתי הספר הכלליים והתנועה הציונית.

בשנת 1910 נסע לוועידת רבנים שנערכה בסנט פטרבורג, ונפטר בדרך בעיירה רציצה. לאחר מאמץ רב והשתדלויות הובא ארונו לקבורה בעירו לומז'ה. 

אחריו כיהן ברבנות העיר הרב חיים הלר (העליר).

ארכיונו מופקד במחלקת הארכיונים בספרייה הלאומית בירושלים.

## [[שו"ת]] דברי מלכיאל

שמו של הרב יצא בעיקר בזכות ספרי השו"ת שחיבר – שו"ת דברי מלכיאל. חמישה כרכים הוציא הרב בחייו, החל משנת תרנ"א. שני כרכים נוספים של שאלות ותשובות יצאו לאור מתוך כתבי ידו לאחר פטירתו בהוצאת מוסד הרב קוק וכן כרך נוסף של ביאורי הרב על הש"ס והדרנים שנתן בהזדמנויות שונות. 

[ממוזער|דברי מלכיאל, חלק ראשון, וילנה: [תרנ"א]]

בתשובותיו עונה הרב טננבוים לשאלות שונות שהופנו אליו מרחבי מזרח אירופה. מתשובותיו הידועות: הוא אוסר על צילום; מביע תמיהה על החלפת שמות בין זכרים לנקבות וחושש מפני האיסור של "לא ילבש גבר שמלת אשה". בתשובותיו הוא נלחם באמונות טפלות שכנראה רווחו בזמנו כמו אכילת מיני מתיקה ברפת הבקר על מנת שיתברכו הבהמות, או מעשים שונים שנעשו על מנת לגרש שדים.

תשובה תקדימית ישנה בספרו לעניין זכויות בסימן מסחר: 

## לקריאה נוספת
* משה צינוביץ, **הרב ר' מלכיאל וזיקתו לקורליץ** בתוך: **קורליץ - קארעליטש**: חייה וחורבנה של קהילה יהודית, תשל"ג, 1973. עמ' 88.

## קישורים חיצוניים
* 
;ספרו
* 	
* 	
* 	
* 
* 

## הערות שוליים

קטגוריה:נפטרים ב-1910
קטגוריה:ילידי 1847
קטגוריה:רבנים פולנים
קטגוריה:בוגרי ישיבת וולוז'ין
קטגוריה:מחברי ספרי שו"ת
קטגוריה:לומז'ה: רבנים
Guitar Heaven: The Greatest Guitar Classics of All Time

**Guitar Heaven: The Greatest Guitar Classics of All Time** הוא אלבום האולפן ה-21 של להקת סנטנה. אלבום זה הורכב מגרסאות כיסוי לשירים של אמנים מפורסמים כביטלס, לד זפלין והרולינג סטונז.

באלבום זה אורחו מספר אמנים בהם: נאז, כריס דוטרי, צ'סטר בנינגטון, רוב תומאס, כריס קורנל, וסקוט סטאפ.

הלהיטים שבלטו באלבום הם "While My Guitar Gently Weeps" (של הביטלס), ו-"Photograph" (של דף לפרד).

## חברי הלהקה באלבום
*קרלוס סנטנה - גיטרות
*קארל פראזו - טימבלס
*ראול ראקוו - תופי קונגה
*בני ריטוולד - גיטרה בס
*דניס צ'יימברס - תופים
*טומי אנתוני - גיטרה
*פרדי ראוול - קלידים
*ביל אורטיז - חצוצרה
*ג'ף צ'רסמן - טרומבון

## רשימת השירים

## קישורים חיצוניים

* Guitar Heaven באתר Allmusic

קטגוריה:אלבומי סנטנה
קטגוריה:אלבומים באנגלית
קטגוריה:אלבומי גרסאות כיסוי
קטגוריה:אלבומים שהופקו על ידי קלייב דייוויס
קטגוריה:אלבומי זהב באוסטרליה
קטגוריה:אלבומי חברת אריסטה רקורדס
המכון הלאומי לתקנים וטכנולוגיה

**המכון הלאומי לתקנים וטכנולוגיה** (באנגלית: The **National Institute of Standards and Technology**; בראשי תיבות: **NIST**)  הוא שמה של מעבדה למדעי-הפיזיקה וסוכנות לא רגולטורית של מחלקת המסחר של ארצות הברית. הפעילויות של NIST מאורגנות בתוכניות מעבדה למדע פיזיקלי הכוללות מדע וננוטכנולוגיה, הנדסה, טכנולוגיית מידע, חקר נווטרונים, מדידת חומרים ומדידה פיזית. מ-1901 עד 1988, הסוכנות נקראה "לשכת התקנים הלאומית" (National Bureau of Standards, NBS).

משימת המכון הרשמית היא:

המכון מחזיק במוט הקילוגרם התקני, וכן במכשיר ה-NIST-4 Kibble balance באמצעותו נמדד והוגדר תקן הקילוגרם החדש.

## ראו גם
* מכון התקנים הישראלי
* NIST SP 800-171

## קישורים חיצוניים

* 

* 

## הערות שוליים

קטגוריה:ארגוני תקינה
קטגוריה:מכונים לאומיים
קטגוריה:זוכי פרס אמי בפריים טיים: הנדסה
חתרוריט

**חתרוריט** הוא מינרל נזוסיליקטי (סיליקט במבנה דמוי איים) נדיר מאוד שנתגלה תחילה כתוצר מלאכותי עיקרי המכונה אליט בתהליך ייצור צמנט פורטלנד, ואחר כך גם נתגלה בטבע במקום אחד בעולם בלבד (ישראל).

## תכונות
### הרכב כימי וקריסטלוגרפיה
נוסחת המבנה הכימי של החתרוריט היא Ca3SiO5.

החתרוריט מתגבש במערכת הטריגונלית, חבורת סימטריות נקודתית דיטריגונלית פירמידלית 3\ m וחבורת סימטריות מרחבית *R3m*. הפרמטרים של תא היחידה הם: Åa=7.15  ו-c=25.56Å.

### תכונות פיזיקליות
הגבישים מיקרוסקופים פסאודו-הקסגונליים עד μm50. הקשיות של המינרל בינונית, 6 בסולם מוס, ומשקלו הסגולי הממוצע 3.02 גרם לסמ"ק.

### תכונות אופטיות
אופטית המינרל הוא דו-צירי שלילי. גבישי החתרוריט שקופים עד שקופים למחצה, והם חסרי צבע או שצבעם חום אדמדם עד אפור בהיר. בשקף מנוסר החתרוריט חסר צבע.

## גילוי ומקור השם
החתרוריט היה מוכר כתרכובת שנוצרה באופן מלאכותי עוד בסוף המאה ה-19. הוא זוהה כמרכיב מרכזי בצמנט פורטלנד על ידי הגאולוג השוודי אלפרד טורנבוהם (Alfred Elis Törnebohm; 1911-1838) ב-1897, והוא כינה אותו אליט. ב-1977 גילתה הגאולוגית שולמית גרוס את המינרל בתצורת חתרורים שבנגב, ולצורה הטבעית של המינרל ניתן השם חתרוריט על שם המקום בו נתגלה.

## מקור ותפוצה
המינרל נוצר בהתמרת מגע בחום מבעירה של חומר ביטומני שבו היה ספוג סלע המשקע הקרבונטי.

נכון ל-2011 נמצא חתרוריט שנוצר באופן טבעי על פני כדור הארץ במקום אחד בלבד בעולם - תצורת חתרורים בבקעת חתרורים מזרחית לערד. בסביבה זו הוא מצוי בחברת מינרלים אחרים שנוצרו בחום גבוה (דוגמת הלרניט והבראונמילריט).

## לקריאה נוספת

* Gross, S., 1977. The mineralogy of the Hatrurim formation. Israel. Geol. Surv. Isr. Bull. 70, 80 p. (המאמר של שולמית גרוס על תצורת חתרורים)


## קישורים חיצוניים
*אתר WebMineral
*אתר Mindat
*פרויקט rruff

## הערות שוליים

קטגוריה:נזוסיליקטים
קטגוריה:מינרלים סיליקטיים
קטגוריה:מינרלים
קוזלודוי

**קוֹזְלוֹדוּי** (בבולגרית: **Козлодуй**) היא עיר בצפון מערב בולגריה, השנייה בגודלה במחוז וראצה, שוכנת לגדות הדנובה וממוקמת 130 קילומטרים צפונית מבירת בולגריה סופיה ו-80 ק"מ מבירת המחוז וראצה.

## היסטוריה
עדויות להתיישבות אנושית מאורגנת באזור מתוארכות לתקופת הברונזה המאוחרת. כמו כן נמצאו שרידי יישובים מבוצרים מהמאה ה-5 לפנה"ס, עידן הממלכה התראקית. בהמשך נשלט השטח על ידי האימפריה הרומית ונבנו מספר מצודות כדי להגן על גבול הדנובה של האימפריה. בתקופת האימפריה הבולגרית הראשונה הוקמה מצודה בסמיכות למיקום העיר המודרנית. משמה של המצודה **קוזלודוייסקי**, נגזר שם העיר המודרנית.

עדויות כתובות ליישוב מאורגן במקום בשם **קוֹטוֹזְלוּק** מצויות בתעודות עות'מאניות מהמאה ה-16, העוסקות בגביית מיסים בווילאייט הדנובה. במהלך המאה ה-19, עידן התחייה הלאומית הבולגרית הוענק ליישוב שמו המודרני קוזלודוי. ב-23 בנובמבר 1877, במהלך המלחמה העות'מאנית-רוסית (1877–1878), נכבש היישוב על ידי צבא האימפריה הרוסית ומתוקף סיכומי קונגרס ברלין, נכלל בשטח נסיכות בולגריה.

## דמוגרפיה
אוכלוסיית העיר מצויה במגמת קיטון בשל שיעור תמותה העולה על שיעור הילודה וכן בשל הגירה שלילית, בעיקר הגירת עבודה. בעשור הראשון של המאה ה-21 קטנה אוכלוסיית קוזלודוי בשיעור של 8.17 אחוזים. מבחינת התמהיל האתני של האוכלוסייה עולה, כי 85.5 אחוזים הם בולגרים ו-14.5 אחוזים הם צוענים. מבחינת התמהיל המגדרי עולה, כי 49.32 אחוזים הן נשים ו-50.68 אחוזים הם גברים.

## כלכלה
סמוך לעיר פועלת מ-1970 תחנת כוח גרעינית בהספק של 1,820 מגה-ואט. זוהי תחנת הכוח הגרעינית היחידה בבולגריה. החל מ-2006, עם הצטרפות בולגריה לאיחוד האירופי צומצמה מאוד פעילות התחנה בלחץ האירופים ונסגרו 4 יחידות יצור מתוך ה-6 שפעלו במקום, בשל תנאי בטיחות לקויים. מקצת מעובדי התחנה נפלטו למעגל האבטלה ושיעורה בקוזלודי האמיר מעל לממוצע הבולגרי. בקוזלודוי פועלות חברת בנייה וחברה ליצור מוצרי צריכה חשמליים. העיר סמוכה לעורקי התחבורה מספר 5, 7, 8 ו-9 של נתיבי התעבורה הפאן-אירופיים.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ערי מחוז וראצה
פטריות חוט

**פטריות חוט** (שם מדעי: Chytridiomycetes) הן מערכה בממלכת הפטריות. הן נחשבות לקדומות ביותר מבין הפטריות והם הופיעו לפני כ-500 מיליון שנה. לנבגי פטריות ממערכת החוט יש שוטון הדרוש להם לצורך רבייה בתווך המיימי שבו הן חיות.

גמטות הפלואידיות (בעלות סט כרומוזומים יחיד) נוצרות במנבג (איבר היוצר נבגים) הפלואידי הקרוי גמטנגיום (שם מדעי: gametangium). הגמטות עוברות תהליך הפריה שמתרחש במים כך שנוצרת זיגוטה דיפלואידית.
הזיגוטה מייצרת שני סוגי מנבגים שעוברים מיטוזה ליצירת מנבג דיפלואידי בשם ספורנגיום (שם מדעי: sporangium). בספורנגיום מתרחשת מיוזה (חלוקת הפחתה) ליצירת נבגים הפלואידיים והשלמת מעגל הרבייה.

## קישורים חיצוניים

* Barbara Liang, Chytridiomycetes, מצגת בנושא פטריות חוט
* Chytridiomycetes, Go Pets

קטגוריה:ערכים שבהם תבנית בריטניקה אינה מתאימה
קטגוריה:פטריות שתוארו ב-1998
נען, הצייר עם מודל

[שמאל|ממוזער|250px|יוסף זריצקי (1967) על רקע אחד מציורי הסדרה. ארכיון ישראל צפריר במרכז המידע לאמנות ישראלית, [מוזיאון ישראל]]
"**נען, הצייר עם מודל**" הוא שמה של סדרת ציורים, המתוארכים לשנת 1952, מאת הצייר הישראלי יוסף זריצקי. הציורים מציגים ייצוג מופשט למחצה של דמות צייר ומודל, ומהווים פיתוח של מוטיבים ארס פואטיים ביצירתו של זריצקי בשנות החמישים של המאה ה-20. שני ציורים, בעלי קומפוזיציה ופורמט זהים, נמצאים באוסף מוזיאון תל אביב ובאוסף מוזיאון ישראל ואילו שני ציורים, בעלי פורמט אופקי, נמצאים באוסף פרטי ובאוסף מוזיאון חיפה לאמנות.

עבודות אלו שייכות לסדרה גדולה יותר, אותה יצר זריצקי בתקופות בהן לימד בסמינר לאמנות בקיבוץ נען, בתחילת שנות החמישים של המאה ה-20. העבודות מציגות הפשטה של דמות צייר אל מול מודל. הציור שבמוזיאון ישראל דומה בקומפוזיציה שלו לזה שבמוזיאון תל אביב לאמנות. הדמויות ניצבות בחלל ומהוות ציר אנכי בקומפוזיציה. הצייר מיוצג על ידי מעין צורה מאורכת שבראשה עיגול. צורה זו מהווה רמז לגוף האמן ולכובע הקש העגול שנהג לחבוש.

המודל מיוצגת על ידי צורות מעוגלות, המשרטטות מעין קו מתאר של גוף, משמאל ל"צייר". משטח הציור מחולק לצורות גאומטריות בגוון ירוק, כחול וחום. בהשוואה בין הגרסה של מוזיאון תל אביב לאמנות בולטת בזו שבמוזיאון ישראל התוספת של משטחי הצבע הלבן, המעניקים לציור אווירה אקספרסיבית יותר.

נושא הסדרה – הצייר היוצר את ציורו – הופיע כבר בעבודות קודמות של זריצקי. כאן, טוען מרדכי עומר, תהליך היצירה מהווה סמל להתבוננות עצמית כעין "עין המתבוננת בעצמה". בעבודות האופקיות, השונות במבנה הקומפוזיציה שלהן, מאבחן עומר אף מוטיבים של הכפלה של דמות האמן המדגישה את היות הציור סימולטניות של זמן. העבודות "מגלמות [...] את מכלול זמן תהליך היצירה, וכמו כן משמרת זיכרון מתמיד של הנצחי החמקמק, שאותו שב האמן ומבקש ללכוד". סימולטניות זו, מהווה לדעתו, ביטוי לחלוקה דיאלקטית בין שאיפה לרוחניות "על-חומרית" לבין קונקרטיות המעוגנת במציאות ומתבטאת בקומפוזיציה.

## <small>ציורי הסדרה</small>


קובץ:Zaritsky, Yossef, Painting, 1950-1~B74 0036.jpg|"**נען, הצייר עם מודל**" (1952), 130x162 ס"מ, שמן על יוטה, אוסף מוזיאון ישראל.
קובץ:נען, הצייר עם המודל מוזיאון תל אביב.jpg|"**נען, הצייר עם מודל**" (1952), 130x162 ס"מ, שמן על יוטה, אוסף מוזיאון תל אביב לאמנות.
קובץ:נען, הצייר והמודל אוסף אברהם ושושנה רבני.jpg|"**נען, הצייר עם מודל**" (1952), 163x130 ס"מ, שמן על יוטה, אוסף שושנה ואברהם רבני.
קובץ:זריצקי נען.jpg|"**נען, הצייר עם מודל**" (1952), 162x129 ס"מ, שמן על בד, אוסף מוזיאון חיפה לאמנות.


## קישורים חיצוניים
*"הצייר עם מודל", באתר מוזיאון ישראל

## הערות שוליים

קטגוריה:יוסף זריצקי
קטגוריה:ציורים
קטגוריה:ציור ישראלי
קטגוריה:ציורי שמן
קטגוריה:1952 בישראל
קטגוריה:מוזיאון תל אביב לאמנות: יצירות אמנות
קטגוריה:מוזיאון ישראל: ציורים
קטגוריה:מוזיאון חיפה לאמנות: יצירות אמנות
קטגוריה:הקיבוץ בתרבות ובאמנות
קטגוריה:ציורים משנות ה-1950
קטגוריה:נען
ג'ניפר סטון

**ג'ניפר לינדזי סטון** (באנגלית: **Jennifer Lindsay Stone**; נולדה ב-12 בפברואר 1993) היא שחקנית ואחות מוסמכת אמריקאית. ידועה בעיקר בשל תפקידה כהרפר פינקל בסדרה "המכשפים מוויברלי פלייס" מבית ערוץ דיסני.

## ביוגרפיה
סטון נולדה בארלינגטון, טקסס בשם ג'ניפר לינדזי סטון.

כאשר הייתה בת 20, סטון אובחנה עם סוכרת אוטואימונית סמויה במבוגרים (LADA), המכונה לעיתים גם סוכרת מסוג 1.5. היא פרשה מקריירת משחק באותה תקופה כדי ללמוד לתואר באוניברסיטה, תחילה למדה פסיכולוגיה ובהמשך עברה לסיעוד, כדי שתוכל להבין טוב יותר את מחלתה.

בשנת 2020 סיימה את לימודיה בסיעוד ומאז עוסקת במשחק ובסיעוד.

## קריירה
תפקידה הראשון היה בסרט "אריות יד שנייה" משנת 2003, בו גם שיחקו היילי ג'ואל אוסמנט ומייקל קיין. על תפקידה בסרט סטון קיבלה מועמדות לפרס האמן הצעיר לשחקנית הצעירה הטובה ביותר.

בשנת 2005 הופיעה בתפקיד אורח בסדרה "ללא עקבות". בשנת 2007 החלה לשחק בתפקיד מרכזי בסדרה מבית ערוץ דיסני; "המכשפים מוויברלי פלייס" בתפקיד הרפר פינקל, תפקיד אשר גילמה במשך ארבע עונות עד לתום שידורי הסדרה ב-2012.

בשנת 2010 כיכבה בתור הרייט בסרט הטלוויזיה הקנדי-אמריקאי "הרייט ומלחמת הבלוגרים", המבוסס על הרומן הרייט המרגלת מאת הסופרת לואיז פיציו.

## פילמוגרפיה
### קולנוע

### טלוויזיה

## קישורים חיצוניים

* 

קטגוריה:ערוץ דיסני: שחקנים ומנחים
קטגוריה:אחיות אמריקאיות
קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:בוגרות אוניברסיטאות ומכללות בארצות הברית
קטגוריה:בוגרי אוניברסיטאות ומכללות בארצות הברית
קטגוריה:אמריקאיות שנולדו ב-1993
קטגוריה:אמריקאים שנולדו ב-1993
מינואט (להקה)

ממוזער|255x255 פיקסלים|רביעיית מינואט בהופעה חיה, 2017, בית היוצר תל אביב
**מינואט** הוא הרכב ג'אז ישראלי שהיה פעיל לאורך עשור, בין השנים 1988–1998, והתאחד מחדש בשנת 2016 ופעיל מאז. התקליט הראשון של הלהקה ״ריקוד ראשון״, נמכר באופן חסר תקדים באלפי עותקים ועדיין נחשב כתקליט הג׳אז הישראלי הנמכר ביותר בכל הזמנים. חברי ההרכב הם איתי שימרון - בגיטרה בס, דורון רפאלי - תופים, ניצן עין-הבר - סקסופון וחליל ומנחם זיבצנר - גיטרה חשמלית ואקוסטית.

הלהקה יצרה מוזיקת ג׳אז ישראלית מקורית ששילבה השפעות שונות, על פי נטיות חבריה שניהלו אותה כקולקטיב יצירתי. רפאלי תרם מניסיונו כחבר בקולקטיב התופים של ניו יורק ומהופעותיו עם להקת אטרף, ניצן עין-הבר שילב ניחוחות מוזיקה מזרח תיכונית זיבצנר תרם את הצליל המיוחד שלו ושימרון תרם בס פרונטאלי וצליל רוק-פיוז'ן.

במהלך שנות פעילותו ההרכב הופיע רבות בכל הארץ בהופעות פתוחות, בפסטיבלי הג׳אז באילת ובפסטיבל ישראל, אירח אומנים ישראלים רבים כגון אלון אולארצ'יק, נורית גלרון, בוסתן אברהם, גלעד עצמון, דוד ד׳אור, אלברט בגר וכדומה. הלהקה גם אירחה וניגנה נגנים מפורסמים מחו"ל בהופעות ברחבי הארץ כגון המתופף האגדי Kenwood Dennard ונגן כלי הנשיפה Jay Rodriguez. המוזיקה של ההרכב נבחרה לאות תוכנית הרדיו ״ציפורי לילה צעירות״ במשך שנה והוא הוציא שלושה אלבומים לשוק.

בשנת 1997 עזב את ההרכב ניצן עין-הבר שניגן באופן קבוע בהרכב הליווי של שלמה ארצי. הלהקה תפקדה בטריו בערך כשנה לאחר מכן ואירחה אומנים כגון אלברט בגר. ניצן המשיך בקריירה עצמאית של נגן, מעבד ומלחין כשהוא מנגן עם תזמורות פלהרמוניות, בהופעות חיות, תיאטרון, קולנוע, תוכניות טלוויזיה ורדיו, פסטיבלים והפקות בישראל ומחוצה לה. זיבצנר המשיך את עיסוקו כיזם עסקי בתחום ההיי טק, ניגן במספר אלבומים של אלברט בגר. רפאלי הקים את קבוצת הקצב טררם, עדיין פועל כיזם הראשי שלה בהופעות בארץ ובחו״ל. שיתף פעולה גם עם זיבצנר שהיה עורך ויוצר מוזיקלי ומנכ״ל לתקופה קצרה. רפאלי חזר לפעול כנגן עצמאי בשנים האחרונות והקים בין היתר טריו מצליח שהוציא שני אלבומים. שימרון ביצע הסבת מקצוע וכיום חי בארצות הברית, מוכר תוכנה לניהול אולפנים שפיתח ועובד כמהנדס תוכנה.

ההרכב חזר לפעילות בשנת 2016, הוציא אלבום הופעה חיה בשנת 2017, ומופיע באופן פעיל מאז ברחבי הארץ.

## דיסקוגרפיה
* 1989 - "First Dance" ב-MCI שהיה תקליט הג'אז הישראלי הנמכר ביותר
* 1993 - "Patricio's Story" בהפקת "מחשבה יוצרת" והפצת NMC
* 1996 - "הנהר הנצחי - The Eternal River", סיכום פרויקט ביוזמת מחלקת התרבות של עיריית תל אביב לעיבודים ג'אזיים ליצירות של מוחמד עבד אל-והאב
* 1998 - מינואט מארחת את Jay Rodriguez בפאב קמלוט, תל אביב, הופעה חיה
* 2017 - הופעה חיה בבית היוצר בתל אביב

## קישורים חיצוניים

**כתבות**
* 
* 
* 
* 
* 
* 
* יוסי חרסונסקי, מינואט, ג'אז תוצרת כחול לבן, באתר **חרסונסקי מיוזיק**

**הופעות חיות**
* 
* 
* 
* 
* 
* 
* 
* 

## הערות שוליים

קטגוריה:הרכבי ג'אז ישראלים
קטגוריה:להקות שהוקמו בשנת 1988
קטגוריה:להקות שהתפרקו בשנת 1998
קאזוול

**לוק קאזוול** (באנגלית: **Luke Cazwell**, נולד ב-29 ביוני 1979 בווסטר, מסצ'וסטס שבארצות הברית) הידוע בשם הבמה **קאזוול**, הוא ראפר וזמר-יוצר אמריקאי. קאזוול ידוע בשימוש במילים גסות בשיריו, בווידאו קליפים צבעוניים וקאמפיים, ובשיתופי הפעולה שלו עם אמנדה לפור. יצירתו של קאזוול, שהוא הומו, מתמקדת בנושאים הקשורים לחיים העירוניים של הומואים וביסקסואלים ושיריו מנוגנים רבות בערוצים המיועדים לקהל זה, כגון ערוץ לוגו.

## קריירה
קאזוול הוציא את אלבום הבכורה שלו בשם "Get Into It" בשנת 2006. הסינגל המרכזי מתוכו, "All Over Your Face", נאסר לשידור בערוץ לוגו עקב המילים המפורשות שבו והדימויים המיניים שהופיעו בוידאו קליפ. הוא עסק רבות בהנחיה ותקלוט במסיבות בניו יורק.

בשנת 2007 הצטרף קאזוול לסיבוב ההופעות "True Colors Tour" שיזמה סינדי לאופר למען התרמה לארגון הקמפיין לזכויות אדם וארגוני להט"ב נוספים, וערך הופעות בערים מרכזיות בצפון אמריקה. בספטמבר 2008 הוציא את הסינגל "...I Seen Beyoncé". בשנת 2009 השתתף בתוכנית הריאליטי של אמן הדראג קווין רופול.

אלבומו השני "Watch My Mouth" יצא בספטמבר 2009. בשנת 2010 הוציא את הסינגל "Ice Cream Truck".

## דיסקוגרפיה
*2006 - Get Into It
*2009 - Watch My Mouth

## קישורים חיצוניים

* 

* קאזוול, האתר הרשמי
* קאזוול, הערוץ באתר YouTube

## הערות שוליים

קטגוריה:ראפרים אמריקאים
קטגוריה:אמני מוזיקה אלקטרונית
קטגוריה:זמרים-יוצרים אמריקאים
קטגוריה:פזמונאים להט"בים
קטגוריה:להט"בים אמריקאים
קטגוריה:אמנים אמריקאים הידועים בשם במה
קטגוריה:אמריקאים שנולדו ב-1978
הצלב האדום המלכותי

**הצלב האדום המלכותי** (באנגלית: **Royal Red Cross**; מוכר גם בר"ת: **RRC** או **ARRC** לדרגה השנייה) הוא עיטור בריטי בעל שתי דרגות המוענק לחיילי הכוחות המזוינים של בריטניה ובעבר גם לחברי חבר העמים הבריטי. העיטור ניתן לציון פעולה יוצאת דופן, גבורה או שירות מצוין ומשמעותי בקרב חיילים בתחום הסיעוד הצבאי.
עד שנת 1976 העיטור היה נחלתם של נשים בלבד, משום שנשים היו אלו שעסקו בתחום הסיעוד בעבר. העיטור ניתן החל מהיווסדו לכלל הדרגות בניגוד להרבה עיטורים בתקופות מוקדמות אשר חולקו בגרסה נפרדת לקצינים ולחיילים.

## תיאור העיטור
העיטור הוא צלב מסוג צלב פאטה עשוי זהב ואמייל אדום, במרכז הצלב מוצג פורטרט המונרך המכהן. על הזרוע העליונה ועל השתיים משמאל ומימין כתובות המילים; "אמונה", "תקוה" ו-"צדקה", כאשר בזרוע התחתונה כתובה השנה 1883 (שנת היווסדות העיטור).  העיטור תלוי על סרט כחול בעל שני פסים אדומים באגפיו, זה הוא גם סדר הצבעים המוצגים באות העיטור (גרסה מוקטנת של העיטור אשר נענדת לא באירועים פורמליים). העיטור בדרגת הנמוכה יותר של "עמית" (ARRC) דומה בצורתו לעיטור בדרגה הראשונה אך עשוי כסף ולא זהב.

## קישורים חיצוניים

## הערות שוליים

קטגוריה:הממלכה המאוחדת: עיטורים
קטגוריה:עיטורי צלב
2000 בארצות הברית

**[[2000]] ב[[ארצות הברית]]** הייתה השנה בה חגגה ארצות הברית 224 שנה מיום היווסדה.

## הנהגה
* הנשיא: ביל קלינטון (המפלגה הדמוקרטית)
* סגן הנשיא: אל גור (המפלגה הדמוקרטית)
* יו"ר בית הנבחרים: דניס הסטרט (המפלגה הרפובליקנית)
* מנהיג הרוב בסנאט: טרנט לוט (המפלגה הרפובליקנית)
* הקונגרס: הקונגרס ה-106

## אירועים בולטים

* 31 בינואר – טיסה 261 של אלסקה איירליינס מתרסקת לתוך האוקיינוס השקט. באירוע נהרגים כל 88 הנוסעים ואנשי הצוות.
* 10 במרץ – מדד הנאסד"ק מגיע לשיא של 5132.52 נקודות - שיא בועת הדוט-קום
* 1 באפריל – מפקד האוכלוסין האמריקאי לשנת 2000 קובע כי אוכלוסיית תושבי ארצות הברית מונה כ-281,421,906 בני אדם.
* 22 באפריל – פרשת אליאן גונזלס: סוכנים פדרליים חמושים פושטים ולוכדים את אליאן גונזלס בן ה-6 מבית קרוביו שבמיאמי. גונזלס מוטס לפגוש את אביו הקובני בוושינגטון, בכך מסתיים למעשה אחד מקרבות משמורת המפורסמות ביותר בתולדות ארצות הברית.
* 2 במאי – נשיא ארצות הברית, ביל קלינטון, מכריז שמערכת האיכון העולמית תשוחרר לשימוש ותשמש לא רק את הכוחות המזוינים של ארצות הברית
* 11-25 ביולי - פסגת קמפ דייוויד נערכת במעון הנופש הנשיאותי קמפ דייוויד בחסות נשיא ארצות הברית ביל קלינטון ובהשתתפות אהוד ברק ויאסר ערפאת. מטרת הוועידה הייתה השגת הסדר קבע שיסיים את הסכסוך הישראלי-פלסטיני. הפסגה מסתיימת לאחר 14 ימים ללא תוצאות.
* 12 באוקטובר – אל-קאעידה מפציץ את המשחתת האמריקנית "קול" שעגנה במפרץ עדן בתימן באמצעות ספינת תופת. התוצאה 17 אנשי צוות הרוגים ועשרות פצועים.
* 7 בנובמבר – הבחירות לנשיאות ארצות הברית 2000: בבחירות לנשיאות ארצות הברית מנצח מושל טקסס הרפובליקני ג'ורג' ווקר בוש.
* 7 בנובמבר – בבחירות לסנאט מנצחת הילרי רודהם קלינטון אשר זכתה ב-55 אחוז מקולות הבוחרים. בכך קבעה קלינטון היסטוריה בארצות הברית בתור הגברת הראשונה היחידה המתמודדת על תפקיד ציבורי וזוכה בו.
* 12 בדצמבר – בית המשפט העליון של ארצות הברית מוסר את הכרעתו בפסק דין בוש נגד גור, ולפיה יש לעצור את ספירת הקולות החוזרת במדינת פלורידה, ולקבל את תוצאות הבחירות שנערכו במדינה. בכך, נקבע סופית כי ג'ורג' ווקר בוש הוא נשיאה הנבחר של ארצות הברית.
* 16 בדצמבר – נאס"א מודיעה שישנו אוקיינוס מתחת לשכבת הקרח של ירח צדק, גנימד


File:USS Cole (DDG-67) Departs.jpg|12 באוקטובר: אל-קאעידה מפציץ את המשחתת האמריקנית "קול" שעגנה במפרץ עדן בתימן באמצעות ספינת תופת. התוצאה 17 אנשי צוות הרוגים ועשרות פצועים.
File:ElectoralCollege2000.svg|7 בנובמבר: הבחירות לנשיאות ארצות הברית 2000: ג'ורג' ווקר בוש מנצח במערכת הבחירות הנשיאותיות ה-54 של ארצות הברית


## נפטרו
[ממוזער|150px|[וולטר מתאו]]
* 2 בינואר – נאט אדרלי, נגן ומלחין ג'אז אמריקאי (נולד ב-1931)
* 12 בפברואר – סקרימינג ג'יי הוקינס, זמר אמריקאי (נולד ב-1929)
* 29 במרץ – אנה סוקולוב, רקדנית וכוריאוגרפית אמריקאית-יהודייה. (נולדה ב-1910)
* 1 ביולי – וולטר מתאו, שחקן אמריקאי (נולד ב-1920)
* 30 בדצמבר – ג'וליוס אפשטיין, תסריטאי אמריקאי (נולד ב-1909)

## קישורים חיצוניים

*
ארצות הברית
ארצות הברית
מויסס אריאס

**מויסס אריאס** (באנגלית: **Moisés Arias**; נולד ב-18 באפריל 1994) הוא שחקן אמריקאי. נודע בזכות תפקידו בתור ריקו בסיטקום "האנה מונטנה" של ערוץ דיסני, מהסרטים "מלכי הקיץ", "המשחק של אנדר", "ניסוי הכלא של סטנפורד", "המלך של סטטן איילנד" ומהסדרה "Fallout".

## ביוגרפיה
מויסס נולד בניו יורק שבארצות הברית למוניקה וססאר אריאס, שניהם קולומביאנים, על כן הוא דובר גם ספרדית. אחיו הצעיר הוא השחקן מתאו אריאס (מגלם את ג'רי ב"בית ספר לאמנויות לחימה").

## קריירה
בשנת 2005, כאשר היה בן 11 שיחק בתפקיד אורח בסיטקום "כולם שונאים את כריס" בערוץ The CW. שנה לאחר מכן, בשנת 2006 התארח בסדרות "בית הספר לקיסר המתחיל" ו"החיים היפים של זאק וקודי". באותה שנה החל לגלם את ריקו בסדרה "האנה מונטנה", בערוץ דיסני בכיכובה של מיילי סיירוס. את תפקיד זה גילם למשך 4 עונות עד לסיום שידוריה של הסדרה ב-2011. ב-2007 השתתף בווידאו קליפ לשיר "SOS" של האחים ג'ונאס. 

בשנת 2009 שיחק בסרט מקורי של ערוץ דיסני "אבא בצרה" בתפקיד אנדרה, שיחק בתפקיד אורח בסדרת הפטנזיה הקומית "המכשפים מוויברלי פלייס", גם הוא בערוץ דיסני, ושיחק בסרט "האנה מונטנה: הסרט" שמהווה עיבוד קולנועי לסדרה. דיבב פרק אחד מתוך הסדרה "פיניאס ופרב", ודיבב בסרט "אסטרו בוי" את זיין.   

בשנת 2012 גילם את מאט בעונה השלישית של קומדיית מצבים "מקום טוב באמצע".   

בשנת 2013 שיחק בתפקיד ראשי בדרמת הנעורים העצמאית זוכת הפרסים בפסטיבל הסרטים סאנדנס "מלכי הקיץ" של הבמאי ג'ורדן ווגט-רוברטס. באותה שנה גילם את בונזו מדריד בסרט המדע הבדיוני "המשחק של אנדר" בכיכובו של אייסה באטרפילד, ודיבב לאנגלית את אנטוניו בסרט האנימציה "גנוב על המיניונים". 

בשנת 2015 שיחק בסרט הדרמה "ניסוי הכלא של סטנפורד", אשר מבוסס על ניסוי הכלא של סטנפורד. 

ב-2016 גילם את דיסמס בסרט המלחמה האפי של טימור בקממבטוב "בן חור", חידוש לסרט "בן-חור" משנת 1959, שהוא בתורו עיבוד קולנועי לספר מאת לואיס וולאס "בן-חור" שראה אור בשנת 1880. 

בשלהי שנת 2016 שיחק בסדרה הסאטירית מבית אמזון פריים וידאו "ז'אן קלוד ואן ג'ונסון", בכיכובו של ז'אן-קלוד ואן דאם. 

בשנת 2017 גילם תפקיד זוטר בסרט "קונג: אי הגולגולת". באותה שנהגילם את פימפ-לו בסרט הקומי המוזיקלי "פיץ' פרפקט 3". 

בשנת 2020 התארח בעונה השלישית של סדרת הדרמה "הרופא הטוב" ברשת ABC.

בשנת 2024 גילם את נורם מקליין בסדרה "Fallout" של אמאזון פריים וידאו.

## פילמוגרפיה
### קולנוע וסרטים

### סדרות וטלוויזיה

## קישורים חיצוניים

* מויסס אריאס האתר הרשמי

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:מדבבים אמריקאים
קטגוריה:ערוץ דיסני: שחקנים ומנחים
קטגוריה:אמריקאים ממוצא קולומביאני
קטגוריה:אמריקאים שנולדו ב-1994
אוריאחובו

**אוֹרִיָאחוֹבוֹ** (בבולגרית: **Оряхово**) היא עיר נמל בצפון מערב בולגריה, הרביעית בגודלה במחוז וראצה, שוכנת לגדות הדנובה וממוקמת 128 קילומטרים צפונית מבירת בולגריה סופיה ו-73 ק"מ מבירת המחוז וראצה.

## היסטוריה
שרידי התיישבות אנושית מאורגנת מתוארכים לתקופת הברונזה המאוחרת. כמו כן פזורים בשטח הרשות המקומית שרידי יישובים מבוצרים מתקופת הממלכה התראקית והאימפריה הרומית.
בסמוך לעיר מצויה מצודת קאמאקה שנבנתה במהלך המאה ה-9, תקופת האימפריה הבולגרית הראשונה, אוישה גם בתקופת האימפריה הבולגרית השנייה וחרבה במחצית השנייה של המאה ה-14 עת נכבש האזור על ידי צבא האימפריה העות'מאנית.

במהלך התקופה העות'מאנית הוקם נמל הדנובה בעיר וב-1762 הוא תועד בספר שפורסם בבריסל כנמל מרכזי וחשוב. במהלך המאה ה-19, עידן התחייה הלאומית הבולגרית נבנו במקום כנסייה ובית ספר חילוני. ב-21 בנובמבר 1877 במהלך המלחמה העות'מאנית-רוסית (1877–1878) נכבשה העיר על ידי הצבא הרומני ובהמשך, מתוקף סיכומי קונגרס ברלין נכללה בשטחי נסיכות בולגריה. ב-1926 חוברה העיר לרשת מסילות הרכבת הבולגרית ובעקבותיה הואץ הפיתוח הכלכלי במקום.

## כלכלה
אוריאחובו מצויה בצומת דרכים בעלת חשיבות כלכלית, הכוללת את נמל הדנובה הפועל בשיתוף עם העיר הרומנית בצ'ט, קו מעבורות הנוסעים ומעבר הגבול לרומניה. כמו כן מקושרת העיר לכביש המהיר E-79. באוריאחובו קיים מפעל לייצור חלקי מכונות חקלאיות ושתי מתפרות.

## קישורים חיצוניים

* 

## הערות שוליים

קטגוריה:ערי מחוז וראצה
קטגוריה:ערי נמל על הדנובה
קטגוריה:גבול בולגריה–רומניה
לייב לויטה

**לייב** (**לובה**) **לויטה** (2 בדצמבר 1904 – 25 באוקטובר 1976) היה מגדולי האידאולוגים בתנועת הקיבוץ המאוחד, מזכיר מדיני במפלגת מפ"ם ועורך בהוצאת הקיבוץ המאוחד.

## ביוגרפיה
לויטה נולד במינסק, בתחום המושב היהודי של רוסיה טרם המהפכה הבולשביקית, ולמד במכון החקלאי הגבוה במוסקבה. הוא השתייך לקבוצת מייסדי סניף 'החבר' (הסתדרות הנוער הלומד הציוני) בעיר מינסק, ונאסר בשל פעולתו הציונית והיה אמור להישלח לסיביר. עונשו הומר בגירוש, ובשנת 1924 עלה לארץ ישראל. הוא הצטרף לקיבוץ עין חרוד וקבע שם את ביתו. בשנת 1925 השתתף בקונגרס הציוני ה-14 ובוועידה השביעית של פועלי ציון ובשנים 1934–1935 שימש כראש משלחת השליחים ל"החלוץ" בפולין. בוויכוח בין קיבוץ שחריה לקיבוץ קלוסובה, תמך לויטה בעמד קלוסובה כי הקיבוץ צריך לדאוג לכל צרכיו של החברים בו, באימרה: 
בשנת 1939 יצא שוב בשליחות לפולין. היה מפעילי הקיבוץ המאוחד וראש משלחת הוועד הלאומי לפולין ולגרמניה בשנת 1946. לויטה השתתף בארגון פעולות הבריחה וההעפלה, ובתקופת מלחמת העצמאות שימש יחד עם יעקב ריפתין כמזכיר המדיני של מפ"ם. עבד כעורך בהוצאת הקיבוץ המאוחד וערך את כתבי לנין ובורוכוב. מיוזמי הקמת "יד טבנקין" וחבר הנהלתו.

בנו נמרוד נהרג במלחמת העצמאות.

נפטר בקיבוץ עין חרוד מאוחד ב-1976, לאחר מחלה קשה.

## ספרים שכתב
***בעין חרוד לרגלי הגלבוע, 1924–1928: עדות אישית**; ערכו: שלמה אבן-שושן ויוסקה רבינוביץ, רמת-אפעל: יד טבנקין - מכון טבנקין לחקר ולימוד הקיבוץ, תשמ"ג 1983.
***בראשית וסער: עדות אישית**, אפעל: מכון טבנקין לחקר ולימוד הקיבוץ; הקיבוץ המאוחד, תשל"ח 1978.

## ספר לזכרו
*זרבבל גלעד (עורך), **זיכרון ללובה לויטה**, עין חרוד: הקיבוץ המאוחד, תשל"ט 1979.

## לקריאה נוספת
*לובה לויטה, 'במוסקוה ובעין חרוד לרגלי הגלבוע', **[[מבפנים]]** לט (תשל"ז), 97–107.

## קישורים חיצוניים
* 
*תצלומו באתר בית לוחמי הגטאות
*לייב לויטה באתר תנועת העבודה הישראלית

## הערות שוליים

קטגוריה:פעילים פוליטיים ישראלים
קטגוריה:אנשי העלייה הרביעית
קטגוריה:ציונים סוציאליסטים
קטגוריה:עין חרוד מאוחד: אישים
קטגוריה:אישים שהשתתפו בוועידות הקונגרס הציוני העולמי
קטגוריה:עורכים ספרותיים ישראלים
קטגוריה:יהודים בלארוסים
קטגוריה:פעילי מפ"ם
קטגוריה:אישים הקבורים בעין חרוד מאוחד
קטגוריה:אבות שכולים: חללי צה"ל
קטגוריה:ישראלים שנולדו ב-1904
קטגוריה:ישראלים שנפטרו ב-1976
ג'ון סדה

**ג'ונתן סדה** (באנגלית: **Jonathan Seda**; נולד ב-14 באוקטובר 1970) הוא שחקן קולנוע וטלוויזיה אמריקאי ממוצא פורטו ריקני. התפרסם בסדרת המלחמה "הפסיפיק" בדמותו של גיבור המלחמה האמריקאי ג'ון בזילון, שיחק בסרטים "12 קופים", "בחורים רעים 2", "סלינה" ו"פחד ראשוני".

## ביוגרפיה
סדה נולד במנהטן, ניו יורק לאחר שהוריו היגרו לשם מפוארטו ריקו. גדל בניו ג'רזי, ולאחר שסיים את לימודיו בתיכון שוכנע על ידי חבריו לעסוק באגרוף, לאחר אימונים בחדר כושר החל להתאגרף בזירות חובבים בעיר והגיע עד לשלבים המאוחרים של תחרות אגרוף מקצוענית. בתור מתאגרף חובבן רשם לעצמו סדה 21 ניצחונות והפסד אחד.

את הופעות הבכורה שלו בקולנוע ערך סדה ב-1992 בדרמת האגרוף "גלדיאטור" בדמותו של מתאגרף רחוב בשם רומנו ובדרמת הפשע העצמאית "ראש זברה". שנה לאחר מכן שיחק בתפקיד קטן בסרט הפשע "שוטר בניו יורק" לצד טוני סיריקו. קיבל את הכרת מבקרי הקולנוע לראשונה בשנת 1995 כששיחק בתפקיד צ'ינו ליאנרס בדרמה "אני אוהב את זה ככה" והועמד לפרס אינדפנדנט ספיריט לשחקן הראשי הטוב ביותר.
באותה השנה גם התפרסם סדה גם ברמה העולמית במותחן האפוקליפטי של טרי גיליאם "12 קופים" בדמותו של ג'וזה שעוזר ומדריך את האסיר ג'יימס קול (ברוס ויליס) במשימתו בזמן.

ב-1996 שיחק את הנער האינדיאני חולה הסרטן בלו מונרו בסרטו של מייקל צ'ימינו "מרדף השמש", השתתף בתפקיד משני גם במותחן הפשע "פחד ראשוני", ובקומדיה "אלוהים היקר" של הבמאי גארי מרשל.
זכה לפרסום נרחב ב-1997 על תפקידו בדרמה המוזיקלית "סלינה" בתור הגיטריסט המכסיקאני כריס פרז, בעלה של מלכת מוזיקת ה"טחאנו" הלטינית סלינה פרז (ג'ניפר לופז).
שיחק במשך 46 פרקים בסדרת הפשע "רצח מאדום לשחור" בתור הבלש פול פלשסון, ובשלושה פרקים בסדרת כותלי הכלא המפורסמת "אוז" בתור הגנגסטר האיטלקי דינו אורטולני שנכלא על רצח ועל ניסיון חיסולו של ראיין אוריילי. ב-2001 שיחק בסרט הדרמה "חבטה כפולה" לצד אליזבת מיטשל.

בנוסף השתתף בסדרת דרמה "שיקגו FIRE" בתפקיד השוטר אנטוניו דוסון - תפקיד אותו שב לגלם בסדרת הבת "שיקגו PD" ולאחר מכן ב"שיקגו JUSTICE".

שיחק ב-2002 בדרמת הפשע "אהבה בדרך הקשה" לצדו של זוכה האוסקר אדריאן ברודי, בסרט "המלך ריקי" שמבוסס על המחזה ריצ'רד השלישי, ובסרט אמנויות הלחימה "אלוף ללא עוררין" בכיכובו של וסלי סנייפס.

ב-2003 בסרט הפעולה שובר הקופות של מייקל ביי "בחורים רעים 2" בתור רוברטו. ב-2004 החל לגלם את דמיאן רואיז בסדרת הדרמה המשפטית "קווין היל" ב-UPN, שבוטלה לאחר עונה אחת.

את מרב פרסומו קיבל סדה בשנת 2010 בסדרת המלחמה המופתית של טום הנקס וסטיבן ספילברג "הפסיפיק". בסדרה גילם סדה את דמותו של לוחם חיל הנחתים האמריקני הנערץ ג'ון בזילון שאולץ לחזור לארצות הברית כגיבור מלחמה ונלחם כדי לחזור לשדה הקרב בתור מפקד כיתה. בפרק השמיני בסדרה חוזר בזילון לפעילות מבצעית ונהרג בתחילתו של קרב איוו ג'ימה. ב-2011 הצטרף לעונה השנייה של הסדרה "טרמיי" (אנ') ברשת HBO, בתפקיד נלסון הידאלגו, קפיטליסט.

בשנת 2021 החל לשחק בסדרת המדע בדיוני "לה בראה" של רשת NBC, בדמותו של ד"ר סם ואלז, אביה של ריילי, פיזיקאי ויוצא יחידת אריות הים.

## חיים אישיים
סדה נישא לבת זוגו בשנים האחרונות, ליסה גומז בשנת 2000. השניים מתגוררים בלוס אנג'לס עם ארבעת ילדיהם.

## קישורים חיצוניים

* 

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:מנהטן: אישים
קטגוריה:שחקני קולנוע וטלוויזיה אמריקאים
קטגוריה:אמריקאים ממוצא פוארטו ריקני
קטגוריה:אמריקאים שנולדו ב-1970